Előzetes hatásvizsgálat

**A jogalkotásról szóló 2010. évi CXXX. törvény 17. §-a szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit.** Az előzetes hatásvizsgálat megállapításai a 14/2016./IX.08./ sz. önkormányzati rendelet esetében az alábbiak:

Társadalmi, gazdasági, költségvetési hatásai:

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. Társadalmi hatásai közül kiemelendő, hogy a szociális ellátás területén az előirányzatok biztosítják a rászorulók intézményi, pénzbeli és természetbeni ellátását.

Költségvetési oldalról – figyelembe véve a vonatkozó jogszabályi rendelkezéseket – a cél a működtetés fajlagos költségeiben való megtakarítás. A rekonstrukciós és beruházási feladatok elvégzését pályázati források bevonásával kívánunk elérni.

Környezeti és egészségügyi következményei:

Városgondnokság feladatellátásának finanszírozása biztosított. Az önkormányzat egészségügyi feladatai a rendelet elfogadásával biztosítottak. A Kemenesaljai Szociális, Gyermekjóléti és Egészségügyi Társulás szerződést kötött az ügyeleti feladatok ellátására. Az egészségügyi alapellátások ellátása biztosított.

Adminisztratív terheket befolyásoló hatásai:

A tervezet a jelenlegihez képest adminisztratív terheket nem keletkeztet.

A jogszabály megalkotásának szükségessége, a jogalkotás elmaradásának várható következményei:

Az Áht. 23-24. §-a alapján a költségvetési rendelet megalkotása kötelező. Megalkotásának elmaradása esetén egyrészt, a Mötv. 111/A. § szerint az önkormányzat részére járó egyes támogatások folyósítása az Áht-ban meghatározottak szerint felfüggesztésre kerül.

A jogszabály alkalmazásához szükséges személyi, szervezeti, tárgyi és pénzügyi feltételek:

A rendelet alkalmazásához szükséges mértékben adottak a személyi, szervezeti, tárgyi- és pénzügyi feltételek.

Celldömölk, 2016. szeptember 1.

Fehér László

polgármester